पाएं अपने शहर की ताज़ा ख़बरें और फ्री ई-पेपरडाउनलोड करें
वैश्विक महामारी का असर वहीं देखने को ज्यादा मिल रहा है जहां लापरवाही ज्यादा है। इसका सीधा उदाहरण है समस्तीपुर नगर परिषद का क्षेत्र। जहां मौजूद बाजार में लापरवाही का आलम यह है कि आज शहर के 29 वार्डों में कोरोना संक्रमित मौजूद है। इसको लेकर नगर प्रशासन की ओर से भी सभी वार्डों को प्रतिदिन सेनेटाइज करने की पहल की जा रही है। नगर प्रशासन की ओर से इसको लेकर पानी की 5000 लीटर की टंकी व एक ऑटो पर 1000 लीटर की एक टंकी रखकर उसमें मशीन लगाकर शहर के सभी वार्डों को सेनेटाइज किया जा रहा है। इसके बारे में नप ईओ संजीव कुमार ने बताया कि शहर के सभी वार्डों में कोरोना प्रभावी है। ऐसे में बाजार से लेकर सभी वार्डों की सड़कों व गलियों में प्रतिदिन सेनेटाजेशन कराना आवश्यक हो गया था। इसको लेकर 5000 लीटर क्षमता के पानी की टंकी व एक ऑटो पर हजार लीटर के टंकी में सीधे मशीन लगाकर सेनेटाइजेशन का काम किया जा रहा है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn